C 214/4
LT
Europos Sąjungos oficialusis leidinys
2023 6 16
2023 m. sausio 17 d., antradienis
I.
kadangi vykstant visos mažmeninės prekybos vertės grandinės, kurios lyderės yra didelės įmonės, globalizacijai MVĮ dažnai labai sudėtinga išlaikyti konkurencinę padėtį; kadangi šalutiniai tokio reiškinio padariniai yra, be kita ko, komercinių pasiūlymų ir miesto kraštovaizdžio standartizacija, miestų centrų ištuštėjimas, didesnis ekologinis pėdsakas ir poveikis darbo sąlygoms; kadangi vietos prekybos stiprinimas galėtų padėti mažinti šiuos padarinius;
J.
kadangi, sparčiai vystantis e. prekybai, mažmeninės prekybos sektoriuje šiuo metu vyksta labai dideli pokyčiai, o įvairiais kanalais vykdoma mažmeninė prekyba, kai prekyba internetu derinama su tiesioginiu pardavimu, šiam sektoriui suteikia ir naujų galimybių, ir iššūkių;
K.
kadangi euro zonoje toliau smarkiai didėja infliacija; kadangi energijos ir degalų kainos toliau didėja vidutinį infliacijos lygį gerokai viršijančiu tempu, išlieka labai nepastovios ir yra viena iš pagrindinių MVĮ veiklos nutraukimo priežasčių; kadangi dėl šių veiksnių mažmeninės prekybos sektoriaus MVĮ ir labai mažos įmonės tampa ypač pažeidžiamos;
L.
kadangi smulkiesiems prekybininkams dažnai neigiamą poveikį daro didelės pardavimo platformos, kuriose, gamybos sąnaudas perkėlus į trečiąsias šalis, siūlomos mažesnės kainos;
M. kadangi, siekiant užtikrinti vienodas ir sąžiningas mažmeninės prekybos sąlygas visoje Europos Sąjungoje, labai svarbu visuose ES regionuose nutiesti didelio pajėgumo skaitmeninius tinklus; kadangi, pasak Europos Audito Rūmų, dar yra didelių šių tinklų tiesimo ES trūkumų, dėl kurių gali padidėti skaitmeninė atskirtis ir kilti pavojus retai apgyvendintose vietovėse veikiančių vietos parduotuvių, palyginti su dideliuose miestuose veikiančiomis parduotuvėmis, veiklos tvarumui; N.
kadangi Komisijos komunikatu „XXI a. tinkamas Europos mažmeninės prekybos sektorius“ siekiama stiprinti mažmeninės prekybos sektoriaus konkurencingumą;
O.
kadangi Komisijos pristatyta iniciatyva „Mažmeninės prekybos atgaivinimas“ remiama mažmeninės prekybos MVĮ skaitmenizacija ir modernizavimas; kadangi vienas iš svarbiausių veiksmų, kurių turėtų imtis ES politikos formuotojai, yra remti smulkiųjų mažmenininkų pajėgumus prisitaikyti prie šių pokyčių;
P.
kadangi Komisija palankiai įvertino peticijos pateikėjo pateiktą pasiūlymą įsteigti Europos vietos ir mažmeninės prekybos sostinę ir apsvarstys galimybes spręsti konkrečius jame iškeltus klausimus; kadangi, atsižvelgdama į prioritetą užtikrinti, kad jos paramos programos darytų poveikį, Komisija visų pirma atsižvelgs į tai, kad svarbu neapsiriboti informuotumo didinimu, ir tiesiogiai padės spręsti problemas, kurių kyla mažmeninės prekybos MVĮ, ir daryti joms teigiamą poveikį;
Q.
kadangi šis pasiūlymas galėtų padėti sustiprinti darbą, šiuo metu miestuose atliekamą pagal pramonės ir MVĮ politiką, visų pirma Pažangių miestų iššūkio iniciatyvą, kurią įgyvendinant suburiama aktyvi 136 miestų iš 21 šalies bendruomenė, siekiant panaudoti pažangiausias technologijas ir skatinti žaliąją ir skaitmeninę pertvarką bei socialinį atsparumą;
R.
kadangi tvirtos mažmeninės prekybos bendruomenės kūrimas gali būti labai naudingas tiems subjektams, kurie nori atsinaujinti ir gerinti savo konkurencinę padėtį;
S.
kadangi administracinių formalumų laikymasis MVĮ dėl jų ribotų finansinių ir žmogiškųjų išteklių daro didesnį poveikį negu didesnėms įmonėms;
T.
kadangi mažmeninės prekybos sektoriaus reguliavimo užduotis pirmiausia tenka valstybėms narėms; kadangi bet koks kliūčių, kurių kyla mažmeninės prekybos sektoriuje, vertinimas turėtų būti grindžiamas, be kitų dalykų, įmonių, darbuotojų ir vartotojų patirtimi ir suvokimu; kadangi valstybės narės turėtų užtikrinti, kad taikomos taisyklės nedarytų neproporcingai didelio poveikio MVĮ ir labai mažoms įmonėms ir netrukdytų jų veiklai;
U.
kadangi mažmeninės prekybos sektorius įneša didelį finansinį įnašą, padedantį padengti viešąsias išlaidas, susijusias su visiems piliečiams teikiamomis viešosiomis paslaugomis;
V.
kadangi šio pasiūlymo tikslas – skatinti vietos mažmeninę prekybą ir prisidėti prie visuotinio jos ekonominės ir socialinės svarbos supratimo;